Diari Oficial de la Generalitat Valenciana


Sumari del DOGV 8207, del 08-01-2018 (2017/10922)

Notificació de la sentència dictada en el procediment de guarda i custòdia número 619/2017.
-------------------------------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10082


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 619/2017. [2017/10343]  
Demandant: Sonia Izekor.  
Procuradora: Alicia Suau Casado.  
Demandat: Kisen Amandi.   
Procurador/a: -   
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats - 000619/2017, a instàncies de Sonia Izekor, representada per la procuradora Alicia Suau Casado, contra Kisen Amandi, en situació de rebel·lia, en data 22 de novembre de 2017 s'ha dictat una sentència, que té l'encapçalament i la dispositiva que, literalment, són com segueix:  
  
«Procediment: família, guarda, custòdia o aliments de fills menors no matrimonials no consensuats 000619/2017J.  
Demandant: Sonia Izekor.  
Procuradora: Alicia Suau Casado.  
Demandat: Kisen Amandi.   
Procurador/a: -   
Sentència número 000571/2017  
Jutgessa que la dicta: Ana María Mayor Vañó.  
Lloc: València.  
Data: 22 de novembre de 2017.  
Objecte del judici: guarda, custòdia o aliments de fills menors no matrimonials no consensuats.  
Estime parcialment la demanda formulada per la representació processal de Sonia Izekor contra Kisen Amandi, i ordene les mesures següents:  
1. L'atribució a Sonia Izekor en exclusiva de l'exercici de la pàtria potestat respecte dels menors, nascuda el dia 2 de juliol de 2008, nascuda el 16 de maig de 2010, nascut el 9 de gener de 2012, i nascuda el 15 d'abril de 2014, així com la guarda i custòdia d'aquests fills menors.  
2. Suspensió del règim de visites dels fills menors amb son pare, Kisen Amandi, fins que s'acredite que la represa d'aquestes siguen beneficioses per als menors esmentats i quan les parts ho hagen instat.  
3. El pare contribuirà als aliments dels fills en la quantitat de 450 euros mensuals. Aquesta quantitat serà ingressada en el compte que a aquest efecte designe la demandant, per anticipat i dins dels cinc primers dies de cada mes.  
4. Respecte de les despeses extraordinàries, cada un dels progenitors se'n farà càrrec del 50% del cost.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Caldrà efectuar la consignació de 50 € en el compte del Jutjat 0719-8062-74-7263-35, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la sentència que pronuncie, mane i firme.»  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data; jo, el secretari judicial, en done fe, a València.  
  
I perquè valga de notificació de forma deguda a Kisen Amandi, en rebel·lia, expedisc i firme aquest edicte.  
  
València, 27 de novembre de 2017.- El lletrat de l'Administració de justícia: José Esteban Briz Recio.